Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2422

mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi szintű alapképzési szakok, amelyeket a kredit megállapításának alapjául szolgáló ismeretek összevetése alapján a felsőoktatási intézmény kreditátviteli bizottsága elfogad. 5. A képzési idő félévekben: 4 félév 6. A mesterfokozat megszerzéséhez összegyűjtendő kreditek száma: 120 kredit 6.1 Az alapozó ismeretekhez rendelhető kreditek száma: 4-16 kredit 6.2 A szakmai törzsanyaghoz rendelhető kreditek száma: 16-24 kredit 6.3 A differenciált szakmai anyaghoz rendelhető kreditek száma: 50-80 kredit 6.4 A szabadon választható tantárgyakhoz rendelhető kreditek minimális értéke: 6 kredit 6.5 A diplomamunkához rendelt kreditérték : 30 kredit 6.6 A gyakorlati ismeretek aránya: az intézményi tanterv szerint legalább 50%. 7. A mesterképzési szak képzési célja, az elsajátítandó szakmai kompetenciák: A képzés célja az alkotó ember kulturális küldetését vállaló, értéket teremtő és közvetítő kutató értelmiségi szakemberek képzése. A végzettek megszerzett művészeti, tudományos és mesterségbeli ismereteik birtokában képesek az épített környezet tervezésében a művészi igényességet igénylő feladatok megoldására. Felkészültségük alapján alkalmasak tanulmányaik doktori képzés keretében történő folytatására.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes